બીજા દાડે હવારે આખું ગાંમ કન્યાના બાપાના ઘેર ભેગું થાય. ચા-પાણી, અફણ-કહૂંબા કર. બપોરે જાનં અનં ગાંમ જમે. હાંજના ટાઢા પોરના દે’જ ભરાય. અતારે તો મુરતિયા પહેલેથી જ દે’જ નક્કી કરે પછં કન્યાનું. તમે ચેટલું આલશો? ચેટલા તોલા હોનું? ફ્રીઝ, સ્કૂટર મળશે? ઓત્તારીની! મે’નત કરવાનું છાણં ના વોય તો શ્યું જખ મારવા પૈણો સો? ભગવાંને બે હાથ આલ્યા સે. ઇયાંન કાપીનં ચૂલામાં અડવવાના સં? મારું હાળું. બધાંનં મફતિયું ખાવું સે. શ્યું છોડીઓ જણીનં કાંઈ ગુનો કર્યો સે? ઇયાંના બાપ કાંઈ વેચવા જવાના અતાં? દહેજ પૂરેપૂરું ના મળે તો લગન ફોફ! ભૈ પૈણા પછં પણ ચ્યાં ઓછા બળાપા વોય સે? દહેજના કારણે તો આપઘાત કર્યા વણ્યાનો એકેય દાડો ખાલી જાય સે? અતારે આ તમે સુધર્યા. શું તમારી માનું તરહાળું સુધર્યા સો હાળા માયકાંગલાઓ? અમોનં રીહ ના આવે તો થાય શ્યું? છોડીવાળાનં બચારાનં ગરજ વોય એટલે દેવું કરીનં કે, એકાદ સેતર ગીરવે મેલીનં પણ કરવું પડે સે. આંમ તો કો સો કે , અમે સુધર્યા સીએ, તો આ બધું કાઢોનં, ચ્યમ કાઢતા નથ? પણ ના, દહેજ તો લેવાનું જ.